**Varsel om Felles nasjonalt tilsyn 2012 - Skolens arbeid med elevenes psykososiale miljø**

Opplæringsloven, lov 17. juli 1998 nr. 61 om grunnskolen og den vidaregåande opplæringa,

§ 14-1 første ledd, gir Fylkesmannen hjemmel til å føre tilsyn. Fylkesmannen skal kontrollere om kommuner og fylkeskommuner *”oppfyller dei pliktene dei er pålagde i eller i medhald av opplæringslova kapittel 1-16 (kommunepliktene)”*.

I 2012 skal Fylkesmannen gjennomføre et felles nasjonalt tilsyn med temaet *skolens arbeid med elevenes rett til et godt psykososialt skolemiljø*, jf. opplæringsloven (oppl.) kapittel 9a, § 9a-1. Dette var også temaet for Felles nasjonalt tilsyn 2010 og 2011.

Tilsynets tema er delt i tre deler:

1. Skolens forebyggende arbeid/internkontroll, jf. oppl. § 9a-4, jf. § 9a-3 første ledd.
2. Skolens individrettede arbeid, jf. oppl. § 9a-3 andre og tredje ledd.
3. Brukermedvirkning; skolens plikt til samhandling og involvering med ulike råd og utvalg, jf. oppl. § 9a-5, § 9a-6 og kapittel 11.

**Hva er formålet med tilsynet?**

Det overordnede formålet med tilsynet er å styrke arbeidet med det psykososiale miljøet ved skolen og skolens evne til å forebygge og håndtere krenkende adferd på skolen. Ved å undersøke skolens praksis skal Fylkesmannen avdekke eventuelle lovbrudd på dette området. Gjennom vedtak om pålegg vil Fylkesmannen kreve at eventuelle lovbrudd rettes opp.

**Hvordan skal tilsynet gjennomføres?**

Fylkesmannen har besluttet å kontrollere om Lørenskog kommune etterlever bestemte lovkrav i oppl. kapittel 9a og kapittel 11, ved å undersøke forholdet ved Fjellhamar skole.

Tilsynet utføres ved en gjennomgang av innhentet dokumentasjon, samt intervjuer og samtaler med ulike representanter ved skolen. Se mer informasjon i vedlegg 1.

Ved et eventuelt vedtak om pålegg vil Lørenskog kommune motta forhåndsvarsel i henhold til forvaltningsloven § 16, og ha anledning til å uttale seg før endelig vedtak fattes. Et eventuelt pålegg vil bli rettet til Lørenskog kommune som skoleeier, og ikke til Fjellhamar skole. Skoleeier kan klage på det endelige vedtaket, jf. forvaltningsloven kapittel 6.

**Hva er tidsplanen for tilsynet?**

Tilsynet åpnes gjennom dette brevet. Foreløpig tidsplan er som følger:

|  |  |
| --- | --- |
| 6. februar | Frist for Lørenskog kommune til å sende Fylkesmannen dokumentasjon  |
| 13. februar | Åpningsmøte |
| 14. februar | Intervjuer og samtaler på Fjellhamar skole |
| Uke 9 | Utsendelse av foreløpig tilsynsrapport, eventuelt med et forhåndsvarsel om vedtak |
| 7. mars | Sluttmøte |
| Uke 13 | Utsendelse av endelig tilsynsrapport, eventuelt med et vedtak om pålegg |

Fylkesmannen tar forbehold om endringer i tidsplanen.

**Hvor skal møtene holdes?**

Intervjuer og samtaler ønskes avholdt på Fjellhamar skole, mens skoleeier kan legge åpningsmøtet og sluttmøtet der kommunen finner det mest hensiktsmessig. Dersom det er mulig, ønsker vi også at det er en PC og projektor tilgjengelig i det lokalet åpnings- og sluttmøtet skal avholdes.

**Hvor dokumenter skal sendes inn?**

Fylkesmannen ber Lørenskog kommune om å sende inn dokumentasjon og redegjørelse fra Fjellhamar skole som fremgår av vedlegg 2 til dette brevet.

***Frist for Lørenskog kommune til å sende Fylkesmannen dokumentasjon er***

***6. februar 2012.***

Dokumentasjonen som sendes inn, kan kun unntas fra offentlighet hvis dette er hjemlet i offentlighetsloven.

Plikten til å sende inn slik informasjon følger av kommuneloven § 60c, hvor det blant annet fastslås at Fylkesmannen har rett til innsyn i alle kommunale saksdokumenter.

**Kontaktperson**

Fylkesmannen ønsker å ha en kontaktperson i Lørenskog kommune for å kunne tilrettelegge og forberede tilsynet. Vi ber om å få navn og kontaktinformasjon så snart som mulig.

Spørsmål om tilsynet kan rettes til tilsynsleder John Dietrichson, tlf. 2200 3816.

Med hilsen

|  |  |  |
| --- | --- | --- |
| Bjørg Ølstad |  |  |
| utdanningsdirektør |  | John Dietrichson |
|  |  | seniorrådgiver |

Dokumentet er elektronisk godkjent.

|  |
| --- |
| Vedlegg: |
| 1 | Plan for gjennomføring |
| 2 | Dokumentasjon og redegjørelse |
| 3 | Informasjon til elever og foreldre |

|  |
| --- |
| Kopi til: |
| Fjellhamar skole | Postboks 23 | 1477 | FJELLHAMAR |